Gunfight at the O.K. Corral

***Gunfight at the O.K. Corral*** (títol orichinal en anglés, en aragonés ***Tiroteyo en l'O-K. Corral***, estrenada en Aragón con o títol en castellano de ***Duelo en el O.K. Corral***, en aragonés ***Duelo en l'O.K. Corral***) ye una cinta de cine estausunidense de cine de western dramatico estrenada l'anyo 1957, dirichida por John Sturges seguntes un guión adaptau por Leon Uris (basau en *The Killer*, un articlo publicau en o *[[Holiday Magazine]]* por George Scullin en l'anyo 1954), con una banda sonora orichinal de Dimitri Tiomkin (incluyindo-ie la canción *[[Gunfight at the O.K. Corral (canción)|Gunfight at the O.K. Corral]]*, con letra de Ned Washington y nterpretada por Frankie Laine), una dirección de fotografía de Charles B. Lang Jr., una producción cinematografica de Hal B. Wallis ta la productora cinematografica Wallis-Hazen y un elenco d'actors formau por Burt Lancaster, Kirk Douglas, Rhonda Fleming, Jo Van Fleet, John Ireland, Lyle Bettger, Frank Faylen, Earl Holliman, Ted de Corsia, Dennis Hopper, Whit Bissell, George Mathews, John Hudson, DeForest Kelley, Martin Milner, Lee Van Cleef, Jack Elam, Peter Lawman, Brian G. Hutton y Kenneth Tobey, entre d'atros.

A cinta, que tamién puet considerar-se un "remake" de *[[Frontier Marshal (cinta de 1939)|Frontier Marshal]]* (1939, Allan Dwan) y *[[My Darling Clementine]]* (1946, John Ford), conta los feitos escaicius en o tiroteyo en l'O.K. Corral, escaiciu en Tombstone (Arizona) lo 26 d'octubre de 1881 y en o cual luitoron d'una man lo "sheriff" Wyatt Earp, sus chirmanos Morgan y Virgil y Doc Holliday, y d'atra man os chirmans Ike y Billy Clanton, os chirmans Tom y Frank McLaury y Billy Claiborne. Ed Bailey plega enta Fort Griffin, en Texas, ta vengar a muerte de su chirmano a mans de Doc Holliday, qui ye en ixe inte discutindo-se con su novia Kate Fisher. Cuan Doc mata a Bailey, os habitants d'o lugar quieren linchar-lo, impedindo-lo Wyatt Earp, qui ha plegau enta lo lugar ta lever-se a los bandius Ike Clanton y Johnny Ringo, sin saber que lo sheriff local los ha liberau. Cuan Doc plega enta Dodge City en Kansas, Wyatt li deixa remanir-ie en no tener diners ta marchar, y poco dimpués Doc se converte en aduyant de Wyatt en una persecución, momento que aproveita Kate ta deixar-lo y unir-se a Ringo. Iste fa befa de Doc pero iste, por consideración a Wyatt, se niega a fer un duelo con él. Cuan Wyatt recibe una carta de su chirmano Virgil demanando-li aduya ta la suya labor de chusticia en Tombstone, Wyatt i va, seguiu bien luego por Doc, qui ha decidiu aduyar-los tamién. A stuación en Tombstone ye bien complicada, dica lo punto que asasinan a lo chirmano mas choven d'os Earp, James Earp. Finalment, se plega en o dñia decisivo, en citar-se los dos grupos en l'O.K. Corral, en l'arrabal d'a ciudat.

*Gunfight at the O.K. Corral* s'ambienta en 1881 en Tombstone (Arizona), en Texas y en Dodge City en Kansas; y las suyas escenas se filmoron en Agoura, Apache Junction, Canelo, Elgin, Fairbank, Patagonia, Phoenix, Sonoita, Tucson y atros puestos d'Arizona, amás d'en os Apacheland Studios en Gold Canyon y los Paramount Studios en Los Angeles en California.

Ye una cinta que ha recibiu cuantos premios y nominacions, en destacando dos nominacions a los Premios Oscar (Millor Soniu) y Millor Montache) en 1958 en a suya 30<sup>ena</sup> edición.

## Elenco

## Se veiga tamién
* Cine en 1957.
* Cintas de 1957.

## Referencias

## Vinclos externos

*  ''Gunfight at the O.K. Corral'' en Internet Movie Database.
*  ''Gunfight at the O.K. Corral'' en Rotten Tomatoes.
*  ''Gunfight at the O.K. Corral'' en TCM Movie Database.
*  ''Gunfight at the O.K. Corral'' en l**[[American Film Institute Catalog]]'' de l**American Film Institute''.